CELEX: 52007XG1221(02)
Language: bg
Date: 2007-05-25 00:00:00
Title: Заключения на Съвета от 25 май 2007 г. относно съгласувана рамка от показатели и модели за сравнение относно наблюдението на напредъка при изпълнението на целите от Лисабон в областта на образованието и обучението

21.12.2007   
            
            
               BG
            
            
               Официален вестник на Европейския съюз
            
            
               C 311/13
            
         Заключения на Съвета от 25 май 2007 г. относно съгласувана рамка от показатели и модели за сравнение относно наблюдението на напредъка при изпълнението на целите от Лисабон в областта на образованието и обучението
   (2007/C 311/10)
   СЪВЕТЪТ НА ЕВРОПЕЙСКИЯ СЪЮЗ,
   КАТО ВЗЕ ПРЕДВИД:
   
               1.
            
            
               призива на пролетното заседание на Европейския съвет в Лисабон от 2000 г. за модернизиране на системите за образование и обучение в отговор на изискванията на икономиката, основана на знания, и на нарастващите социално-икономически и демографски предизвикателства, пред които е изправен Съюзът в един глобализиран свят (1);
            
         
               2.
            
            
               заключенията от заседанието на Европейския съвет в Барселона през март 2002 г., които определят общата цел за превръщане на европейските системи за образование и обучение в „световна мярка за качество до 2010 г.“ и които, с оглед постигането на тази цел, подкрепят изпълнението на редица общи цели за подобряване на тези системи (2);
            
         
               3.
            
            
               подробната работна програма за последващите действия на тези общи цели — обикновено наричани работната програма „Образование и обучение до 2010 г.“, която включваше примерен списък на показатели, които да се използват за измерване на напредъка при изпълнението на тринадесетте конкретни цели посредством отворения метод на координация;
            
         
               4.
            
            
               заключенията на Съвета от 5 май 2003 г., които въведоха редица референтни нива за средни постижения в областта на образованието и обучението в Европа (модели за сравнение), които да се използват като „едно от средствата за наблюдение на изпълнението на подробната работна програма“ (3);
            
         
               5.
            
            
               комюникето от Маастрихт от 14 декември 2004 г., в контекста на копенхагенския процес, в който се дава приоритет на подобряването на обхвата, прецизността и надеждността на статистиката при професионалното образование и обучение, в което се поддържа становището, че подходящите данни и показатели са ключови за разбирането какво се случва при професионалното образование и обучение, и че всички заинтересовани страни изискват допълнителна намеса и вземане на решения (4);
            
         
               6.
            
            
               комюникето от Берген от 19-20 май 2005 г., в контекста на Болонския процес, който призова за предоставяне на съпоставими данни относно мобилността на служителите и студентите, както и относно социалното и икономическо положение на студентите в участващите страни, за да могат да се използват за основа на бъдещ преглед на резултатите (5);
            
         
               7.
            
            
               заключенията на Съвета от 24 май 2005 г., в които Комисията бе приканена да докладва на Съвета относно „постигнатия напредък за създаването на съгласувана рамка от показатели и модели за сравнение относно проследяване на напредъка при изпълнението на целите от Лисабон в областта на образованието и обучението“ (6);
            
         
               8.
            
            
               заключенията на Съвета от 19 май 2006 г., в които Комисията бе приканена да докладва на Съвета относно напредъка при създаването на Европейски показател за езикова компетентност (7);
            
         
               9.
            
            
               заключенията на Съвета от 13 ноември 2006 г., в които Комисията бе призована да отдели „внимание на развитието на компонентите на професионалното образование и обучение в съгласуваната рамка от показатели и модели за сравнение“;
            
         
               10.
            
            
               ключовите послания на Съвета в сферата на образованието и обучението към пролетното заседание на Европейския съвет от 2007 г., в които се подчертава, че „образователните политики и практики изискват да се събира повече доказателствен материал“, и че „необходимо е да се развива културата на оценяване и насърчаване на по-нататъшни научни изследвания“ (8);
            
         
               11.
            
            
               съобщението на Комисията от 22 февруари 2007 г., озаглавено „съгласувана рамка от показатели и модели за сравнение относно наблюдението на напредъка при изпълнението на целите от Лисабон в областта на образованието и обучението“, която предлага 20 основни показателя, които Комисията смята за отговарящи на целите на политиката по работната програма „Образование и обучение до 2010 г.“ (9);
            
         ОТЧИТА:
   доклада за постигнатия напредък при създаването на Европейския показател за езикова компетентност, представен в съобщението на Комисията от 13 април 2007 г., озаглавено „Рамка на европейското проучване относно езиковите компетентности“ (10), включващ намерението на Комисията, преди последващите етапи на тестване, да се погрижи изследването да обхване всички официални езици, изучавани в Европейския съюз;
   СЧИТА ЧЕ:
   работната програма „Образование и обучение до 2010 г.“ представлява стратегическа рамка за работата на Съвета в областта на образованието и обучението;
   обсъжданията относно бъдещите ориентации на политиката за последващи действия по работната програма „Образование и обучение до 2010 г.“ сега започват и следва да се увеличат в следващите години;
   идентифицирането, определянето и прилагането на съгласувана рамка от показатели е продължителен процес, който трябва да се синхронизира със стратегическата рамка, предвидена в работната програма „Образование и обучение до 2010 г.“ и в евентуалното й продължение;
   ПОТВЪРЖДАВА ЧЕ:
   създаването на нови показатели изцяло се съобразява с отговорността на държавите-членки за организиране на техните образователни системи и не следва да налага ненужни административни или финансови тежести на организацията и на заинтересованите институции;
   периодичното наблюдение на изпълнението и напредъка посредством използването на показатели и модели за сравнение е съществена част от Лисабонския процес, която позволява да се идентифицират силните и слабите страни с оглед предоставяне на стратегически насоки за работната програма „Образование и обучение до 2010 г.“;
   петте модела за сравнение, приети от Съвета през май 2003 г. продължават да се използват като насоки при определяне на действията на политиката в рамките на работната програма „Образование и обучение до 2010 г.“;
   необходимо е да продължи подобряването на качеството на данните, представяни от Европейската статистическа система, по-специално за осигуряване на достоверни, сравними в международен план данни, както и на специфични за двата пола данни, където е уместно;
   съществува паралелна необходимост да продължи засилването на сътрудничеството с други международни организации, които работят активно в тази област, за да се подобри съгласуваността и съпоставимостта на данните в международен план, да се избегне дублирането и да се отговори на нуждите на ЕС от данни, които не могат да бъдат предоставени в рамките на Европейската статистическа система (EСС);
   ПРИЗНАВА:
   важността на координираните и продължителни усилия за развиване на съгласувана рамка от показатели и модели за сравнение при тясно сътрудничество между държавите-членки и Комисията;
   съобщението на Комисията, озаглавено „Съгласувана рамка от показатели и модели за сравнение относно наблюдението на напредъка при изпълнението на целите от Лисабон в областта на образованието и обучението“ като важна стъпка към създаването на такава рамка;
   че определянето на съгласувана рамка от показатели и модели за сравнение е продължителен процес, който изисква консултации, както по отношение на подбора на нови показатели, така и за определяне на индивидуалните конкретни показатели;
   съответно ПРИКАНВА КОМИСИЯТА:
   
               —
            
            
               да използва или допълнително да развие шестнадесет от предложените основни показатели, изложени по-долу:
               
                           a)
                        
                        
                           относно тези показатели, които могат до голяма степен да се базират на съществуващи данни и чието определяне вече е установено в общи линии,
                           
                                       —
                                    
                                    
                                       да използва пълноценно следните показатели:
                                       
                                                   —
                                                
                                                
                                                   участие в предучилищно образование,
                                                
                                             
                                                   —
                                                
                                                
                                                   преждевременно напуснали училище,
                                                
                                             
                                                   —
                                                
                                                
                                                   грамотност в областта на четенето, математиката и естествените науки,
                                                
                                             
                                                   —
                                                
                                                
                                                   процент на младите хора, завършващи средно образование,
                                                
                                             
                                                   —
                                                
                                                
                                                   завършващи висше образование,
                                                
                                             
                                                   —
                                                
                                                
                                                   участие на възрастните в учене през целия живот,
                                                
                                             
                                                   —
                                                
                                                
                                                   транснационална мобилност на студентите,
                                                
                                             
                                                   —
                                                
                                                
                                                   образователни постижения на населението,
                                                
                                             
                                 
                                       —
                                    
                                    
                                       и да докладва на Съвета в случай на значителни нови развития;
                                    
                                 
                     
                           б)
                        
                        
                           относно тези показатели, които могат до голяма степен да се базират на съществуващи данни и чието определяне все още се нуждае от изясняване,
                           да представи на Съвета за допълнително разглеждане информация относно определянето на следните показатели:
                           
                                       —
                                    
                                    
                                       образование за лица със специфични нужди,
                                    
                                 
                                       —
                                    
                                    
                                       умения в областта на информационните и комуникационни технологии,
                                    
                                 
                                       —
                                    
                                    
                                       инвестиции в образованието и обучението,
                                    
                                 включително техния състав, източници на данните, разходи и други технически спецификации, които имат отношение към въпроса;
                        
                     
                           в)
                        
                        
                           относно тези показатели, които все още са в процес на развитие в сътрудничество с други международни организации,
                           
                                       —
                                    
                                    
                                       да продължи разработката на показатели относно:
                                       
                                                   —
                                                
                                                
                                                   граждански умения,
                                                
                                             
                                                   —
                                                
                                                
                                                   умения на възрастните,
                                                
                                             
                                                   —
                                                
                                                
                                                   професионално развитие на учителите и обучителите,
                                                
                                             
                                 
                                       —
                                    
                                    
                                       и да докладва своевременно на Съвета, по-специално относно участието на държавите-членки на Европейския съюз и покриването на нуждите от данни на ЕС;
                                    
                                 
                     
                           г)
                        
                        
                           относно тези показатели, които все още са в процес на развитие и които ще се основават на нови изследвания на ЕС,
                           
                                       —
                                    
                                    
                                       допълнително да разгледа разработката на показатели относно:
                                       
                                                   —
                                                
                                                
                                                   езикови умения,
                                                
                                             
                                                   —
                                                
                                                
                                                   придобиване на умения за учене,
                                                
                                             
                                 
                                       —
                                    
                                    
                                       и да докладва своевременно на Съвета за резултатите.
                                    
                                 
                     Преди да се пристъпи към нови изследвания, свързани с показателите, посочени в раздели в) и г) по-горе, Комисията представя съответните доклади за разглеждане от Съвета. Тези доклади следва да обхващат следните аспекти, по целесъобразност:
               
                           —
                        
                        
                           политическата приложимост на показателите,
                        
                     
                           —
                        
                        
                           подробните технически спецификации на всяко предложено ново изследване,
                        
                     
                           —
                        
                        
                           наличността и приложимостта на съществуващите на национално ниво данни,
                        
                     
                           —
                        
                        
                           съпоставимостта на данните,
                        
                     
                           —
                        
                        
                           програма за развойната дейност, която ще бъде предприета,
                        
                     
                           —
                        
                        
                           оценка на необходимата за тази развойна дейност и за последващото събиране на данни инфраструктура, както и евентуалните разходи, които ще бъдат направени от Общността и от съответните държави-членки,
                        
                     
                           —
                        
                        
                           подходящи структури за управление и подпомагане, които да дадат възможност на държавите-членки да се включат в развойната дейност и в работата по методологията,
                        
                     
         
               —
            
            
               да продължи работата си по създаването на съгласувана рамка от показатели и модели на сравнение, като се опира на експертните умения на Постоянната група по показателите и моделите за сравнение, Консултативния съвет по европейския показател за езикова компетентност и други експертни групи от национални представители по тези въпроси, и регулярно да докладва на Съвета.
            
         ПРИКАНВА ДЪРЖАВИТЕ-ЧЛЕНКИ И КОМИСИЯТА:
   
               —
            
            
               да си сътрудничат тясно при създаването и изпълнението на съгласувана рамка от показатели и модели за сравнение, включително подобряването на статистическата основа,
            
         
               —
            
            
               да работят в посока показателите в тази рамка да обхванат всички държави-членки.
            
         
      (1)  Заключения на Председателството, Лисабон, 23-24 март 2000 г. (SN 100/00, параграф 2).
   
      (2)  Заключения на Председателството, Барселона, 15-16 март 2000 г. (SN 100/02, параграф 43).
   
      (3)  Заключения на Съвета относно референтни нива за средни постижения в областта на образованието и обучението (модели за сравнение), (OВ C 134, 7.6.2003 г., стр. 3).
   
      (4)  Комюнике на Конференцията на европейските министри, отговарящи за професионалното образование и обучение, относно бъдещите приоритети на засиленото европейско сътрудничество в областта на професионалното образование и обучение (Копенхагенски процес), Маастрихт, 14 декември 2004 г.
   
      (5)  Комюнике от Конференцията на европейските министри, отговарящи за висшето образование — „Европейското пространство на висшето образование — постигане на целите“ (Болонски процес), Берген, 19-20 май 2005 г.
   
      (6)  заключения на Съвета от 24 май 2005 г. относно нови показатели в образованието и обучението, (ОВ C 141, 10.6.2005 г., стр. 7).
   
      (7)  заключения на Съвета относно Европейския показател за езикова компетентност, (ОВ С 172, 25.7.2006 г., стр. 1).
   
      (8)  Принос на Съвета (в областта на образованието) към пролетното заседание на Европейския съвет, док. 5625/07, стр. 3.
   
      (9)  1. Участие в предучилищно образование; 2. образование за лица със специфични нужди; 3. преждевременно напуснали училище; 4. грамотност в областта на четенето, математиката и естествените науки; 5. езикови умения; 6. умения в областта на информационните и комуникационни технологии; 7. граждански умения; 8. придобиване на умения за учене; 9. процент на младите хора, завършващи средно образование; 10. управление на училищата; 11. превръщане на училищата в многофункционални местни центрове за учене; 12. професионално развитие на учителите и обучителите; 13. степени в системите за образование и обучение; 14. завършващи висше образование; 15. транснационална мобилност на студентите; 16. участие на възрастните в процеса на учене през целия живот; 17. умения на възрастните; 18. образователни постижения на населението; 19. инвестиции в образованието и обучението; 20. възвръщаемостта на образованието и обучението.
   
      (10)  Док. 8387/07 — COM(2007) 184 окончателен.